Na temelju članka 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19- u nastavku teksta ZSNLS) i javnog natječaja za prijam namještenika u službu na neodređeno vrijeme, puno radno vrijeme, na radno mjesto čistačica, objavljenog u „Narodnim novinama“, broj 02/21 dana 08. siječnja 2021. godine, na službenoj mrežnoj stranici Općine Vidovec www.vidovec.hr i oglasnoj ploči Općine Vidovec, Povjerenstvo za provedbu natječaja, objavljuje

**P O Z I V**
**na prethodnu provjeru znanja i sposobnosti (pisano testiranje i intervju)**

**za prijam u službu namještenika na radno mjesto čistačica na neodređeno vrijeme, puno radno vrijeme, u Jedinstvenom upravnom odjelu Općine Vidovec**

Prethodnoj provjeri znanja i sposobnosti mogu pristupiti sljedeće kandidatkinje:

|  |  |
| --- | --- |
| Redni broj | Inicijali/ godina rođenja |
| 1. | LJ.M., 1996. |
| 2. | A. Š., 1963. |

**Pisano testiranje održati će se dana 27.01.2021. godine (srijeda) u 12,00 sati u prostoriji Općine Vidovec (I. kat), Trg svetog Vida 9, Vidovec.**

PRAVILA I POSTUPAK TESTIRANJA

S obzirom na nužne epidemiološke mjere kandidatkinje prilikom ulaska u zgradu Općine Vidovec obvezne su nositi masku za lice ili medicinsku masku te dezinficirati ruke.

Po dolasku na provjeru znanja, od kandidatkinja će biti zatraženo predočavanje odgovarajuće identifikacijske isprave radi utvrđivanja identiteta. Kandidatkinje koje ne mogu dokazati identitet neće moći pristupiti testiranju. Za kandidatkinju koja ne pristupi testiranju smatrati će se da je povukla prijavu na natječaj.

Po utvrđivanju identiteta, kandidatkinje će pristupiti pisanoj provjeri znanja.

Navedena provjera traje 60 minuta.

Kandidatkinje su dužne pridržavati se utvrđenog vremena i rasporeda testiranja.

Postupak testiranja kandidatkinja za prijam na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz **općeg znanja.**

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se odvija provjera;
* razgovarati s ostalim kandidatima;
* na bilo koji drugi način ometati koncentraciju ostalih kandidata.

Kandidatkinje koje će se ponašati neprimjereno ili će prekršiti jedno od gore navedenih pravila biti će udaljene s testiranja, a njihov rezultat Povjerenstvo za provedbu natječaja neće bodovati.

Prethodna provjera znanja i sposobnosti kandidatkinja sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo s kandidatkinjama koje su ostvarile najmanje 50% bodova iz svakog dijela provjere znanja i sposobnosti.

Povjerenstvo za provedbu natječaja kroz intervju s kandidatkinjama utvrđuje interese, profesionalne ciljeve i motivaciju istih za rad u jedinici područne (regionalne) samouprave.

Rezultati intervjua boduju se na isti način kao pisano testiranje.

Kandidatkinje koji su pristupile testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo za provedbu natječaja utvrđuje rang-listu kandidatkinja prema ukupnom broju bodova ostvarenih na testiranju i intervjuu.

Povjerenstvo za provedbu natječaja dostavlja pročelnici Izvješće o provedenom postupku, koje potpisuju svi članovi Povjerenstva.

Pročelnica donosi rješenje o prijmu izabrane kandidatkinje, koje će biti dostavljeno svim kandidatkinjama koje ispunjavaju formalne uvjete natječaja.

Kandidatkinja koja nije zadovoljna rješenjem o prijmu izabrane kandidatkinje može podnijeti žalbu načelniku Općine Vidovec u roku od 15 dana od dana dostave rješenja.

KLASA: 112-01/21-01/01

URBROJ: 2186/10-21-08

Vidovec, 20. siječnja 2021.

POVJERENSTVO ZA PROVEDBU NATJEČAJA